Sådan laver du pull-ups: Find et pull up stativ eller en stang som du kan hænge i. Grib fat i stangen med et overhåndsgreb og placér hænderne i enten skulderbredde, eller en smule bredere. Lad dig hænge fra stangen i strakt arm og med afslappede skulderblade. Benene er let bøjede foran kroppen. Start øvelsen ved at trække skulderbladene sammen og ned mod gulvet, i det du bøjer armene, skyder brystet let frem, og trækker toppen af brystet op mod stangen. Træk dig selv så langt op, at din hage kommer op over stangen. Sænk dig selv kontrolleret ned til udgangspositionen. Hold benene i en let bøjet position foran kroppen, gennem hele bevægelsen.